CELEX: 42010X0513(03)
Language: ro
Date: 2010-05-13 00:00:00
Title: Regulamentul nr. 39 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea vehiculelor cu privire la vitezometru, inclusiv instalarea acestuia

13.5.2010   
            
            
               RO
            
            
               Jurnalul Oficial al Uniunii Europene
            
            
               L 120/40
            
         Doar textele originale CEE-ONU au efect juridic în temeiul dreptului public internațional. Situația și data intrării în vigoare ale prezentului regulament trebuie verificate în cea mai recentă versiune a documentului de situație CEE-ONU TRANS/WP.29/343, disponibil la adresa:
   http://www.unece.org/trans/main/wp29/wp29wgs/wp29gen/wp29fdocstts.html
   Regulamentul nr. 39 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea vehiculelor cu privire la vitezometru, inclusiv instalarea acestuia
   
      Revizuirea 1
   
   Cuprinzând întregul text valabil până la:
   Suplimentul 5 la versiunea originală a regulamentului – Data intrării în vigoare: 7 decembrie 2002
   CUPRINS
   REGULAMENT
   
               1.
            
            Domeniul de aplicare
         
               2.
            
            Definiții
         
               3.
            
            Cerere de omologare
         
               4.
            
            Omologare
         
               5.
            
            Specificații
         
               6.
            
            Modificări ale tipului de vehicul
         
               7.
            
            Conformitatea producției
         
               8.
            
            Sancțiuni în caz de neconformitate a producției
         
               9.
            
            Denumirile și adresele serviciilor tehnice responsabile cu efectuarea încercărilor de omologare, precum și ale departamentelor administrative
         ANEXE
   
               Anexa 1 –
            
            Comunicare privind acordarea, prelungirea, refuzul sau retragerea omologării sau încetarea definitivă a producției unui tip de vehicul cu privire la vitezometru, inclusiv instalarea acestuia, în temeiul Regulamentului nr. 39
         
               Anexa 2 –
            
            Dispuneri ale mărcilor de omologare
         
               Anexa 3 –
            
            Controlul preciziei vitezometrului pentru conformitatea producției
         1.   DOMENIUL DE APLICARE
   Prezentul regulament se aplică omologării vehiculelor din categoriile L, M și N (1).
   2.   DEFINIȚII
   În sensul prezentului regulament:
   
               2.1.
            
            
               „omologare a unui vehicul” înseamnă omologarea unui tip de vehicul cu privire la vitezometru, inclusiv instalarea acestuia;
            
         
               2.2.
            
            
               prin „tip de vehicul în ceea ce privește vitezometrul” se înțelege vehiculele care nu prezintă diferențe esențiale între ele, eventualele diferențe putând privi, în special, următoarele:
               
                           2.2.1.
                        
                        
                           indicarea dimensiunii pneurilor selectate dintr-o gamă de pneuri cu montare normală;
                        
                     
                           2.2.2.
                        
                        
                           raportul total de transmisie la vitezometru, inclusiv orice reductor de antrenare;
                        
                     
                           2.2.3.
                        
                        
                           tipul de vitezometru caracterizat prin:
                           
                                       2.2.3.1.
                                    
                                    
                                       nivelurile de toleranță ale mecanismului de măsurare al vitezometrului;
                                    
                                 
                                       2.2.3.2.
                                    
                                    
                                       constanta tehnică a vitezometrului;
                                    
                                 
                                       2.2.3.3.
                                    
                                    
                                       gama de viteze afișate;
                                    
                                 
                     
         
               2.3.
            
            
               prin „pneuri cu montare normală” se înțelege tipul (tipurile) de pneuri prevăzut(e) de constructor pentru tipul de vehicul respectiv; pneurile de zăpadă nu sunt considerate ca fiind cu montare normală;
            
         
               2.4.
            
            
               prin „presiune normală de rulare” se înțelege presiunea de umflare la rece specificată de constructorul vehiculului, plus 0,2 bari;
            
         
               2.5.
            
            
               prin „vitezometru” se înțelege acea parte a echipamentului care îi indică conducătorului auto viteza instantanee a vehiculului său (2);
               
                           2.5.1.
                        
                        
                           prin „niveluri de toleranță ale mecanismului de măsurare al vitezometrului” se înțelege precizia vitezometrului propriu-zis, exprimată prin limitele superioară și inferioară de indicare a vitezei pentru o gamă de viteze de intrare;
                        
                     
                           2.5.2.
                        
                        
                           prin „constantă tehnică a vitezometrului” se înțelege relația dintre rotațiile sau impulsurile de intrare pe minut și o viteză afișată specificată;
                        
                     
         
               2.6.
            
            
               prin „vehicul neîncărcat” se înțelege vehiculul pregătit pentru deplasare, cu nivel complet de combustibil, lichid de răcire, lubrifiant, scule și o roată de rezervă (dacă este prevăzută în echipamentul standard de către constructorul vehiculului), cu un conducător auto care are o greutate de 75 de kg, însă fără însoțitor și fără accesorii opționale sau încărcătură.
            
         3.   CERERE DE OMOLOGARE
   
               3.1.
            
            
               Cererea de omologare pentru un tip de vehicul cu privire la vitezometru, inclusiv instalarea acestuia, se înaintează de către constructorul vehiculului sau de reprezentantul acreditat în mod corespunzător al acestuia.
            
         
               3.2.
            
            
               Aceasta este însoțită de documentele menționate mai jos, în trei exemplare, și de următoarele indicații:
               
                           3.2.1.
                        
                        
                           o descriere a tipului de vehicul cu privire la aspectele menționate la punctele 2.2, 2.3, 2.4 și 2.5 de mai sus; este specificat tipul de vehicul.
                        
                     
         
               3.3.
            
            
               Se prezintă serviciului tehnic care efectuează încercările de omologare un vehicul neîncărcat reprezentativ pentru tipul de vehicul care urmează să fie omologat.
            
         
               3.4.
            
            
               Autoritatea competentă verifică dacă există condiții corespunzătoare pentru asigurarea efectuării unui control eficient al conformității producției înainte de a fi acordată omologarea de tip.
            
         4.   OMOLOGAREA
   
               4.1.
            
            
               În cazul în care tipul de vehicul prezentat în vederea omologării în temeiul prezentului regulament îndeplinește cerințele regulamentului cu privire la vitezometru, inclusiv instalarea acestuia, se acordă omologarea tipului de vehicul respectiv.
            
         
               4.2.
            
            
               Un număr de omologare este atribuit fiecărui tip omologat. Primele două cifre sunt numărul cel mai mare din seria de amendamente încorporate în regulament în momentul eliberării omologării. Aceeași parte contractantă nu poate să atribuie același număr unui alt tip de vehicul care face obiectul dispozițiilor punctului 6 din prezentul regulament.
            
         
               4.3.
            
            
               Avizul de omologare sau de refuz al omologării unui tip de vehicul în temeiul prezentului regulament se comunică părților la acord care aplică prezentul regulament, prin intermediul unui formular conform modelului din anexa 1 la prezentul regulament și al diagramelor de instalare, furnizate de solicitant în vederea omologării într-un format maxim A4 (210 × 297 mm) sau împăturit ca să ajungă la acest format și la o scară corespunzătoare.
            
         
               4.4.
            
            
               Pe fiecare vehicul conform cu un tip de vehicul omologat în temeiul prezentului regulament se aplică în mod vizibil și într-o poziție ușor accesibilă, precizată în formularul de omologare, o marcă de omologare internațională constând în:
               
                           4.4.1.
                        
                        
                           un cerc în jurul literei „E”, urmat de un număr distinctiv al țării care a acordat omologarea (3);
                        
                     
                           4.4.2.
                        
                        
                           numărul prezentului regulament, urmat de litera „R”, de o liniuță și de numărul de omologare, plasate la dreapta cercului prevăzut la punctul 4.4.1.
                        
                     
         
               4.5.
            
            
               În cazul în care vehiculul corespunde unui tip de vehicul omologat, în temeiul unuia sau al mai multor alte regulamente anexate la acord în țara care a acordat omologarea în temeiul prezentului regulament, simbolul stabilit la punctul 4.4.1 nu trebuie repetat; în acest caz, numerele și simbolurile suplimentare ale tuturor regulamentelor în temeiul cărora s-a acordat omologarea în țara care a acordat omologări în temeiul prezentului Regulament sunt dispuse în coloane verticale, situate la dreapta simbolului stabilit la punctul 4.4.1.
            
         
               4.6.
            
            
               Marca de omologare este lizibilă și de neșters.
            
         
               4.7.
            
            
               Marca de omologare este situată lângă sau pe plăcuța cu date a vehiculului, fixată de constructor.
            
         
               4.8.
            
            
               Anexa 2 la prezentul regulament oferă exemple de dispunere a mărcilor de omologare.
            
         5.   SPECIFICAȚII
   
               5.1.
            
            
               Afișajul vitezometrului trebuie amplasat în câmpul de vizibilitate direct al conducătorului auto și trebuie să fie perfect lizibil atât în timpul zilei, cât și în timpul nopții. Gama de viteze afișate trebuie să fie suficient de mare încât să includă viteza maximă a acestui tip de vehicul, astfel cum a fost indicată de constructor.
            
         
               5.1.1.
            
            
               În cazul vitezometrelor destinate vehiculelor din categoriile M, N și L3, L4 și L5, gradația este de 1, 2, 5 sau 10 km/h. Valorile numerice ale vitezei sunt afișate după cum urmează: atunci când valoarea cea mai mare de pe afișaj nu depășește 200 km/h, valorile vitezei sunt indicate la intervale de cel mult 20 km/h. Atunci când valoarea maximă de pe afișaj depășește 200 km/h, valorile vitezei sunt indicate la intervale de cel mult 30 km/h. Nu este necesar ca intervalul între valorile numerice ale vitezei indicate să fie uniform.
            
         
               5.1.2.
            
            
               În cazul vehiculelor construite pentru a fi comercializate în orice țară în care se folosesc unități de măsură anglo-saxone, vitezometrul este, de asemenea, marcat în mile pe oră (mph); gradațiile sunt de 1, 2, 5 sau 10 mph. Valorile vitezei sunt indicate pe cadran la intervale de cel mult 20 mph și care încep la 10 sau 20 mph. Nu este necesar ca intervalul între valorile vitezei indicate să fie uniform.
            
         
               5.1.3.
            
            
               În cazul vitezometrelor destinate vehiculelor din categoriile L1 (motorete) și L2, valorile afișate nu trebuie să depășească 80 km/h. Gradația este de 1, 2, 5 sau 10 km/h, iar valorile numerice marcate ale vitezei indicate nu depășesc 10 km/h. Nu este necesar ca intervalul între valorile numerice ale vitezei indicate să fie uniform.
            
         
               5.1.4.
            
            
               În cazul vehiculelor din categoriile M, N și L3, L4 și L5, construite pentru a fi comercializate în orice țară în care se folosesc unități de măsură anglo-saxone, vitezometrul este, de asemenea, marcat în mph (mile pe oră); gradația este de 1, 2, 5 sau 10 mph. Valorile numerice ale vitezei sunt afișate la intervale de cel mult 20 mph și care încep la 10 sau 20 mph. Nu este necesar ca intervalul între valorile numerice ale vitezei indicate să fie uniform.
            
         
               5.2.
            
            
               Precizia vitezometrului se determină conform procedurii de mai jos:
               
                           5.2.1.
                        
                        
                           Pneurile sunt unul din tipurile de pneuri cu montare normală pe vehicul, astfel cum s-a definit la punctul 2.3 din prezentul regulament. Se efectuează o încercare pentru fiecare tip de vitezometru destinat a fi montat de către constructor.
                        
                     
                           5.2.2.
                        
                        
                           Încercarea se efectuează cu vehiculul având greutatea corespunzătoare vehiculului neîncărcat. Pentru măsurare, se poate adăuga o greutate suplimentară. Greutatea vehiculului și distribuirea acesteia între osii este indicată în comunicarea privind omologarea (a se vedea anexa 1 punctul 6).
                        
                     
                           5.2.3.
                        
                        
                           Temperatura de referință la locul unde este plasat vitezometrul este de 23 ± 5 °C.
                        
                     
                           5.2.4.
                        
                        
                           În timpul fiecărei încercări, presiunea pneurilor este presiune normală de rulare, astfel cum este definită la punctul 2.4.
                        
                     
                           5.2.5.
                        
                        
                           Vehiculul este încercat la următoarele viteze:
                           
                                       Viteza maximă de proiectare (Vmax) a vehiculului specificată de către constructorul acestuia (km/h)
                                    
                                    
                                       Viteza de încercare (V1)
                                       (km/h)
                                    
                                 
                                       Vmax ≤ 45
                                    
                                    
                                       80 % din Vmax
                                       
                                    
                                 
                                       45 < Vmax ≤ 100
                                    
                                    
                                       40 km/h și 80 % Vmax
                                       
                                       (dacă viteza care rezultă este de ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h și 80 % Vmax
                                       
                                       (dacă viteza care rezultă este de ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h și 120 km/h
                                    
                                 
                     
                           5.2.6.
                        
                        
                           Aparatura de încercare utilizată pentru măsurarea vitezei reale a vehiculului are o precizie de ± 0,5 %.
                           
                                       5.2.6.1.
                                    
                                    
                                       În cazul utilizării unei piste de încercări, aceasta prezintă o suprafață plană, uscată și cu aderență suficientă.
                                    
                                 
                                       5.2.6.2.
                                    
                                    
                                       În cazul în care se utilizează pentru încercare un dinamometru cu role, diametrul rolelor trebuie să fie de cel puțin 0,4 m.
                                    
                                 
                     
         
               5.3.
            
            
               Viteza indicată nu trebuie să fie inferioară vitezei reale a vehiculului. La vitezele de încercare specificate la punctul 5.2.5 de mai sus, există următoarea relație între viteza afișată (V1) și viteza reală (V2).
               0 ≤ (V1 – V2) ≤ 0,1 V2 + 4 km/h
            
         6.   MODIFICĂRI ALE TIPULUI DE VEHICUL
   
               6.1.
            
            
               Fiecare modificare a tipului de vehicul este comunicată departamentului administrativ care a omologat tipul de vehicul. În acest caz, departamentul administrativ poate:
               
                           6.1.1.
                        
                        
                           să considere că modificările aduse nu sunt susceptibile să aibă un efect negativ important și că, în orice caz, vehiculul rămâne conform cu cerințele prevăzute; sau
                        
                     
                           6.1.2.
                        
                        
                           să solicite un alt proces-verbal de încercare serviciului tehnic care se ocupă cu efectuarea încercărilor.
                        
                     
         
               6.2.
            
            
               Avizul de confirmare a omologării sau de refuz al omologării, însoțit de menționarea modificărilor, se comunică prin procedura specificată la punctul 4.3 de mai sus părților la acordul care aplică prezentul regulament.
            
         7.   CONFORMITATEA PRODUCȚIEI
   
               7.1.
            
            
               Procedurile de conformitate a producției corespund procedurilor stabilite în apendicele 2 din acord (E/ECE/324-E/ECE/TRANS/505/Rev.2), cu respectarea următoarelor cerințe:
            
         
               7.2.
            
            
               Fiecare vehicul omologat în temeiul prezentului regulament este astfel construit încât să corespundă tipului omologat prin respectarea cerințelor părții (părților) relevante din prezentul regulament.
            
         
               7.3.
            
            
               Pentru fiecare tip de vehicul se efectuează un număr suficient de controale în ceea ce privește vitezometrul și instalarea acestuia; în special, pentru fiecare tip de vehicul, se efectuează cel puțin încercarea stabilită în anexa 3 la prezentul regulament.
            
         
               7.4.
            
            
               Autoritatea care a acordat omologarea de tip poate verifica în orice moment metodele de control al conformității aplicate în fiecare unitate de producție. Frecvența normală a acestor verificări este o dată la doi ani.
            
         
               7.5.
            
            
               Dacă în urma verificărilor și controalelor efectuate în temeiul punctului 7.4. de mai sus se obțin rezultate nesatisfăcătoare, autoritatea competentă se asigură că se iau toate măsurile necesare pentru restabilirea conformității producției cât mai rapid posibil.
            
         8.   SANCȚIUNI ÎN CAZ DE NECONFORMITATE A PRODUCȚIEI
   
               8.1.
            
            
               Omologarea acordată pentru un tip de vehicul, în temeiul prezentului regulament, poate fi retrasă în cazul în care nu se respectă cerința prevăzută la punctul 7.1 de mai sus sau în cazul în care vehiculele nu au trecut de verificările stabilite la punctul 7 de mai sus.
            
         
               8.2.
            
            
               În cazul în care o parte la acordul care aplică prezentul regulament retrage o omologare acordată anterior, partea respectivă anunță de îndată celelalte părți contractante care aplică prezentul regulament, prin intermediul unui formular de comunicare în conformitate cu modelul din anexa 1 la prezentul regulament.
            
         9.   NUMELE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE ȘI ALE DEPARTAMENTELOR ADMINISTRATIVE
   Părțile la acordul de punere în aplicare a prezentului regulament comunică secretariatului Națiunilor Unite numele și adresele serviciilor tehnice responsabile cu efectuarea încercărilor de omologare, precum și ale departamentelor administrative care acordă omologarea și cărora trebuie să li se trimită formularele de certificare a omologării sau de prelungire, de refuz sau de retragere a omologării emise în alte țări.
   
      (1)  În conformitate cu anexa 7 la Rezoluția consolidată privind construcția vehiculelor (R.E.3) (documentul TRANS/WP.29/78/Rev.1/Modif.2).
   
      (2)  Aceasta nu include partea din tahograf care indică viteza, dacă aceasta este conformă cu specificațiile referitoare la omologarea de tip, care nu permit o diferență absolută între viteza reală și cea indicată care este mai mare decât valorile care rezultă din cerințele de la punctul 5.3 de mai jos.
   
      (3)  1 pentru Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 (disponibil), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federația Rusă, 23 pentru Grecia, 24 pentru Irlanda, 25 pentru Croația, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (disponibil), 31 pentru Bosnia și Herțegovina, 32 pentru Letonia, 33 (disponibil), 34 pentru Bulgaria, 35 (disponibil), 36 pentru Lituania, 37 pentru Turcia, 38 (disponibil), 39 pentru Azerbaidjan, 40 pentru Fosta Republică Iugoslavă a Macedoniei, 41 (disponibil), 42 pentru Comunitatea Europeană (omologările sunt acordate de statele sale membre care utilizează simbolul CEE corespunzător), 43 pentru Japonia, 44 (disponibil), 45 pentru Australia, 46 pentru Ucraina, 47 pentru Africa de Sud și 48 pentru Noua Zeelandă. Numerele ulterioare sunt atribuite altor țări în ordinea cronologică a ratificării sau aderării acestora la Acordul privind adoptarea de prescripții tehnice uniforme pentru vehiculele cu roți, echipamente și piese care pot fi montate și/sau utilizate pe vehiculele cu roți și condițiile pentru recunoașterea reciprocă a omologărilor acordate pe baza acestor prescripții, iar numerele astfel atribuite sunt comunicate părților contractante la acord de către Secretariatul General al Organizației Națiunilor Unite.
   
      ANEXA 1
      
         COMUNICARE
      
      [format maxim: A4 (210 × 297mm)]
      
         
      
         
   
   
      ANEXA 2
      
         DISPUNERI ALE MĂRCILOR DE OMOLOGARE
      
      MODELUL A
      (a se vedea punctul 4.4 din prezentul regulament)
      
         
      MODELUL B
      (a se vedea punctul 4.5 din prezentul regulament)
      
         
      
         (1)  Cel de al doilea număr este oferit doar cu titlu de exemplu.
   
   
      ANEXA 3
      
         MĂSURAREA PRECIZIEI VITEZOMETRULUI PENTRU CONFORMITATEA PRODUCȚIEI
      
      1.   CONDIȚII DE ÎNCERCARE
      Condițiile de încercare sunt astfel cum s-a stabilit la punctele 5.2.1-5.2.6 din prezentul regulament.
      2.   CERINȚE
      Producția este considerată ca fiind conformă prezentului regulament în cazul în care există următoarea relație între viteza afișată de vitezometru (V1) și viteza reală (V2):
      
                   
               
               
                  În cazul vehiculelor din categoriile M și N:
                  0 ≤ (V1 – V2) ≤ 0,1 V2 + 6 km/h.
               
            
                   
               
               
                  În cazul vehiculelor din categoriile L3, L4 și L5:
                  0 ≤ (V1 – V2) ≤ 0,1 V2 + 8 km/h.
               
            
                   
               
               
                  În cazul vehiculelor din categoriile L1 și L2:
                  0 ≤ (V1 – V2) ≤ 0,1 V2 + 4 km/h.